Nasvalje kotar o narkolepsi roden trajoski garancia - Radio Romano | Sveriges Radio\nNeve rodimata pe e vaccina pe H1N1. Foto: Tobias Röstlund/Scanpix\nNasvalje kotar o narkolepsi roden trajoski garancia\nPublicime måndag 13 februari 2012 kl 11.56\nE baljeski vaccina nasvardja buten cikne chavoren thaj ternimaton e nasvaljipa narkolpesi. Odoljestar akana shov kotar o dadad thaj o dija roden kotar o stato te dolpe trajoski garancia pe ljengo nasvaljipe kotar e vacinana. O dada thaj o dija hramosrade ano jekh ljil e kedimaske Narkolepsiföremingen thaj roden o chachipe pire chavenge hramol avdive e gazeta Svenska Dag Baldet. E chavoren saven si narkolpesi katar e baljeski influensa alje ani odija situacia kaj ljenge si musaj te ljen medecian drago trajo, thaj akva nasvaljipe shaj vi te kerel ljenge phare te keren bucha ando anglunipe.\nO nasvaljipe narkolepsi si jekh nasvaljipe savo shaj te chol tut sig te sove ane sa e vrama e diveske, shaj te haser e muskelkontrollen, thaj te hachare periodia kana san but loshako thaj but sig holjamo kana vi na ne odoljeske vrama.\nSa o mansuha save nasvaljilje katar o nasvaljilpe narkolepsi ka ljen pochimos so o stato anda decizia dji ke 50 000 krune thaj ka dikholpe maj dur so trubul ljeneg kan ake aven dji ke pire 18 bersh sar ka ovol oljenca. Numa e dad thaj e dija dara so ka ovol ljenge chavorenca, von gindin kaj e love naj te oven dosta sar zutipe. Von gindin akav ekonomiako zutipe savo del o stato avdive naj garancia so ka zutiljen te trubuja ljenge majdur ando trajo.\nO dada thaj o dija vi keren bange e satato so kerda jekh bari kampanja te ljen o manusha e baljeski vaccina, on phenen kaj o stato si rensponsibilita so ljenge chavore nasavljilje. O Thumas Norberg si dad e nasvalje chaoreske katar e narkolpesi thaj vov si vi o sherutno ano kedipe Narkolepsiföreningen.\nMe mangljim te dikah sa jekh kampaja akan te kerol o stato sar so kerdja kana dindjape e baljeski vaccina. Numa te zutinolpe e chavorenge save nasvaljilje katar e vaccina. Te puchenpe kaj si sa e nasvalje akana? sar shaj te zutinaljen odoljen save nasvaljilje katr e vaccina? so na keren seminaria, kedimata, sost but djne na djanen khanchi pe akava puchibe phenol o dada e nasvalje chavesko.\nKana kindjepe e vaccine katar e medecinaki firma Glaxosmithkline cidindjape ljendar e rensponisbilita te nasavjlo vareko. O socialmininsteri o Göran Hägglund phenol kaj o stat ka zutil sa odoljen save nasvalilje palji e vaccina.\nJa versavo ekonomijako zutipe ka delpe dji ke 170 chavore save nasavilje palji e vaccina savi ljilje. Si jekh osiguranje savo ka anolpe numa ka aven ane varesavo nivo. Akan amere juristi keren buti te rakhen savi si e majlachi forma sar te dolpe ekonomiako zutipe akalje grupake save nasvailje. Akija si jekh bi lachi situacia so khoni amnedra na djandjam kaj ka avol gade.